منده مجنون دوغاجاق
اکبرپاشاپور(ایلقار)
منده مجنون دوغاجاق، اوز قویاجاق صحرایه
گئنه شیدا اولاجاق بیر آلا گؤز لیلایه
درد هیجراندا یانان کؤنلو فغان ائتمهسه ده
نالهسین چاتدیراجاق عرشه چاتان اعلایه
گؤز یاشیندان اوماجاق پای، بو یانیق صحرالار
گئنه صحرا دؤنهجک گؤز یاشیلان دریایه
چکیبن شعره بوتون سؤیلهمهمیش سئوگیسینی
سؤیلهییپ یاره، گلیب سون قویاجاق رویایه
قارا جیزگی چکهجک توم یاشانان سئوگیلره
گئنه افسانه کیمین جان وئرهجک سئودایه
پارلادی یاشماغین اوزدن چکهلی لیلامیز
یایاجاق بیر ده گونش سئوگیسینی دونیایه
گل ده آچ کؤنلونو ایلقار اوزو آی پارهسینه
قاماشار باخسا گؤزون، بؤیله گؤزل سیمایه
۱۶/۲/۹۲
azb_Arab pbt_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab unk